\_\_\_\_\_\_\_ шартқа

№ 5 қосымша

**«KAP Technology» ЖШС-ның**

**жеткізушілері мен мердігерлерінің**

**кодексі**

**КІРІСПЕ**

Бизнестің тұрақты дамуы «KAP Technology» ЖШС (бұдан әрі – Серіктестік) стратегиясының негізгі тірегі болып табылады, ол Серіктестіктің мүдделі тараптарының әлеуметтік қажеттіліктері мен қалауларына батыл әрекет етуге бағытталған.

1. **ЖАЛПЫ ЕРЕЖЕЛЕР**
   1. Серіктестіктің Жеткізушілері мен Мердігерлері Қазақстан Республикасы заңнамасының, басқа қолданылатын заңнаманың және Cеріктестіктің ішкі құжаттарының талаптарын сақтаулары тиіс.
   2. Жеткізуші – өзі өндірген немесе сатып алған Серіктестіктің өнімін кәсіпкерлік қызметте пайдалану үшін немесе жеке, отбасылық, тұрмыстық пайдалануға байланысты емес басқа да мақсаттар үшін белгіленген мерзімде немесе мерзімдерде беруге міндеттенетін заңды және/немесе жеке тұлға.
   3. Мердігер, Орындаушы – Серіктестіктің нұсқауы бойынша белгілі бір жұмыстарды орындауға, қызмет көрсетуге және Серіктестікке оны/олардың нәтижесін шартта белгіленген мерзімде өткізуге міндеттенетін заңды және/немесе жеке тұлға.
2. **НЕГІЗГІ ҚАҒИДАЛАР**

Серіктестіктің Жеткізушілері мен Мердігерлері:

* өз қызметінде сыбайлас жемқорлық құқық бұзушылықтарға жол бермейді;
* Серіктестікпен жасалған шарттар бойынша өз қызметкерлеріне, өкілдеріне және бірлесіп орындаушыларына/қосалқы мердігерлеріне коммерциялық параға сатып алу және сыбайлас жемқорлық сипаттағы өзге де іс-әрекеттер жасауға тыйым салады;
* заңсыз мәжбүрлі еңбектің барлық түрлерін жояды;
* балалар еңбегін болдырмайды;
* жұмысқа орналасуға және еңбек қызметіне қатысты кемсітушіліктің кез келген түрін болдырмайды;
* қызметкерлердің жұмыс уақыты мен демалысына қатысты нормативтік құқықтық актілерді сақтайды;
* жалақының ең төменгі мөлшеріне қатысты нормативтік құқықтық актілерді сақтайды;
* өз қызметін жүзеге асыруда Қазақстан Республикасының және/немесе өзге елдің еңбек заңнамасын сақтайды.

1. **ЕҢБЕК НОРМАЛАРЫ**
   1. Жеткізуші мен Мердігер барлық жұмысшыларды тиісті еңбек жағдайларымен қамтамасыз етуге және жұмысшылардың барлық еңбек құқықтарының орындалуын қамтамасыз етуге тиіс.
   2. Кез-келген кемсітушілікке негіздемелерге, оның ішінде жұмысқа орналасуға және еңбек қызметіне, жыныстық немесе гендерлік қатыстылығына, ұлтына, азаматтығына, нәсіліне, терісінің түсіне немесе ұлтына, дініне, жасына, тіліне, отбасылық, әлеуметтік және ата-ана мәртебесіне, мүліктік және лауазымдық жағдайына, қоғамдық бірлестіктерге қатыстылығына және саяси себептерге, жүктілікке, мүгедектікке, сондай-ақ қызметкердің іскерлік қасиеттері мен оның еңбегінің нәтижелеріне байланысты емес басқа да мән-жайларға қарамастан тыйым салынады.
   3. Қолданыстағы заңнамаға сәйкес жұмысқа орналасу үшін ең төменгі жасқа толмаған кез келген адамды жұмысқа алуға тыйым салынады. Серіктестіктің Жеткізушілері мен Мердігерлері қолданыстағы заңнамаға сәйкес еңбек шартын жасасуға рұқсат етілген жағдайларды қоспағанда, балалардың немесе кәмелетке толмағандардың еңбегін пайдаланбауы керек.
   4. Серіктестіктің Жеткізушісінің немесе Мердігерінің барлық қызметкерлерінің өздері түсінетін тілде қол қойылған еңбек шарты немесе қызметтерді көрсету туралы шарты болуы керек.

Еңбек шартында барлық негізгі шарттар, соның ішінде жұмыс уақыты, үстеме жұмыс ақысы, ескерту мерзімі, жалақы көлемі мен төлемдердің кезеңділігі және қолданыстағы заңнамада көзделген басқа да шарттар көрсетілуі тиіс.

* 1. Серіктестіктің Жеткізушілері немесе Мердігерлері қызметкерлердің жұмыс уақыты мен демалысына қатысты ережелерді және жұмыс берушінің басқа да міндеттемелерін сақтайды.
  2. Серіктестіктің Жеткізушілері немесе Мердігерлері Қазақстан Республикасының заңнамасында белгіленген ең төменгі жалақыға қатысты Қазақстан Республикасының нормативтік құқықтық актілерін сақтайды. Үстеме уақыттағы жұмысқа, демалыс және мереке күндеріндегі немесе түнгі уақыттағы жұмысқа еңбек немесе ұжымдық шарттардың және (немесе) жұмыс берушінің актісінің талаптарына сәйкес жоғары мөлшерде ақы төленеді.
  3. Серіктестіктің Жеткізушілері немесе Мердігерлері қызметкерлерге қызметкерлердің өздерінің ана тілінде немесе олар түсінетін тілде жазылған құқықтары мен міндеттерін білу және толық көлемде түсіну мүмкіндігін қамтамасыз етеді.
  4. Лауазымдық нұсқаулықтар әзірленуі, жаңартылуы, барлық қызметкерлер мен кеңесшілердің назарына жеткізілуі керек.
  5. Заңсыз мәжбүрлі еңбектің барлық нысандары алынып тасталған. Қызметкерлерді ақшалай қаражатты немесе жеке басты куәландыратын құжаттардың түпнұсқаларын немесе олардың баламаларын кепілге қалдыруға міндеттеуге тыйым салынады.

Қызметкерлердің еркін жүріп-тұруға және ерекше жағдайларда және дәлелді себептермен жұмыс уақытында басшының келісімі бойынша еңбек шартында белгіленген жұмыс орнын тастап кетуге құқығы болуы керек.

Ешкім физикалық жазалауға, заңсыз қамауға алуға, физикалық, жыныстық және/немесе психологиялық қудалауға ұшырамауы керек.

* 1. Жалақыдан ұстап қалу тәртібі Қазақстан Республикасының еңбек заңнамасына сәйкес белгіленеді.
  2. Серіктестіктің Жеткізушілері мен Мердігерлері қолданыстағы заңнамаға сәйкес өз қызметкерлері үшін бірігу еркіндігін құрметтейді.

1. **ЭТИКАЛЫҚ ҚАҒИДАЛАР**
   1. Серіктестіктің Жеткізушілері мен Мердігерлері өз қызметіне қатысты Қазақстан Республикасы заңнамасының барлық талаптарын қатаң сақтайды, соның ішінде:
2. **бәсекелестік:** бәсекелестікті тең жағдайларда жүзеге асыруға қатысты барлық қолданыстағы нормативтік актілерді сақтау;
3. **сыбайлас жемқорлыққа қарсы іс-қимыл:** сыбайлас жемқорлыққа қарсы іс-қимылға қатысты барлық қолданыстағы нормативтік құқықтық актілерді сақтау. Серіктестіктің Жеткізушілері мен Мердігерлері бизнесті алу немесе сақтау, не қаражат немесе жеңілдіктер алу мақсатында Серіктестіктің жұмыскерлері мен үшінші тұлғаларға өз атынан немесе Серіктестік атынан тікелей немесе жанама қандай да бір материалдық немесе басқа да көтермелеулерді ұсынбайды;
4. **заңсыз алынған кірістерді заңдастыру:** заңсыз алынған кірістерді заңдастыруға қатысты Қазақстан Республикасының заңнамасын сақтау. Серіктестіктің Жеткізушілері мен Мердігерлері ақшаны жылыстату практикасына қатыспауы немесе қолдамауы тиіс;
5. **мүдделер қақтығысы:** Серіктестік қызметкерлеріне немесе олардың туыстарына қатысты олардың іскерлік қызметіне не қабылданатын шешімдерге теріс әсер етуі мүмкін мүдделердің нақты немесе ықтимал қақтығысы болатын жағдайларды айқындау, анықтау және болғызбау;
6. сыйлықтар мен ризашылық белгілері: Серіктестік қызметкерлеріне сыйлықтар мен алғыс белгілерін беруден бас тарту. Серіктестік барлық сыйлықтар мен ризашылық белгілерін, сондай-ақ кездейсоқ және айқын сыйлықтар мен ризашылық белгілерін, егер олар негізделген символдық мәннен асып кетсе, қабылдамайды және оларды дәл сондай сый-сыяпатпен өтемейді.
7. **СЫБАЙЛАС ЖЕМҚОРЛЫҚҚА ҚАРСЫ ТАЛАПТАР**
   1. Серіктестіктің Жеткізушісі мен Мердігерінің қызметінде сыбайлас жемқорлықтың барлық нысандарына, соның ішінде бопсалау, парақорлық, формальдылықтарды оңайлатқаны үшін сыйақы, алаяқтық, ақшаны жылыстату және непотизмге қатаң тыйым салынады.
   2. Серіктестіктің Жеткізушілері мен Мердігерлері мәмілеге ықпал ету мақсатында немесе жеке немесе іскерлік артықшылықтар алу үшін өздерінің жұмыскерлеріне төлемдерді, сыйлықтарды немесе артықшылықтарды тікелей немесе жанама түрде ұсынуға, сұрауға, беруге немесе қабылдауға тыйым салады. Бұл талап Серіктестіктің Жеткізушілері мен Мердігерлерінің отбасы мүшелеріне де, персоналына да және олардың қосалқы мердігерлеріне де қолданылады.
   3. Серіктестіктің Жеткізушілері мен Мердігерлері әділ бәсекелестік пен еркін нарық қағидаттарын сақтауы тиіс. Іскерлік шешімдерді қабылдауда жеке қатынастар мен мүдделер ескерілмеу керек және олар шешім қабылдауға әсер етпеуі керек.

Серіктестіктің Жеткізушілері мен Мердігерлері мойындалған халықаралық стандарттарға негізделген сыбайлас жемқорлыққа қарсы күрес жөніндегі бағдарламаны енгізуге тиіс. Тиісті практикалық және ақпараттық дайындықты қамтитын бағдарлама ашық және тиімді болуы тиіс.

* 1. Серіктестіктің Жеткізушілері мен Мердігерлері Серіктестіктің Жеткізушілері мен Мердігерлері қызметкерлері мен Серіктестіктің қызметкерлеріне немесе олардың туыстарына қатысты олардың іскерлік беделіне не қабылданатын шешімдерге теріс әсер етуі мүмкін мүдделердің нақты немесе ықтимал қақтығысы орын алған жағдайларды анықтау және алдын алу үшін барлық күш-жігерін жұмсайды.

*Сыйлық қызметкердің кез келген үшінші тұлғадан алатын немесе Серіктестік қызметкерінің Серіктестік жұмыскерлерінің еңбек міндеттерін орындау барысында немесе Серіктестік пен үшінші тұлға арасындағы іскерлік қатынастарға байланысты Серіктестік атынан өтеусіз негізде үшінші тұлғаға берілетін кез келген құндылық, пайда немесе артықшылық нысанасын білдіреді.*

1. **ДЕНСАУЛЫҚ САҚТАУ ЖӘНЕ ЕҢБЕК ҚАУІПСІЗДІГІ**
   1. Серіктестіктің Жеткізушілері мен Мердігерлері олардың қызметі өз жұмыскерлерінің, мердігерлерінің, олардың өнімін тұтынушылар мен басқа да тұлғалардың денсаулығы, сондай-ақ аумағында және үй-жайында шарттық қатынастар жүзеге асырылатын Серіктестік жұмыскерлерінің қауіпсіздігі үшін қауіпсіз екендігіне кепілдік береді.
   2. Серіктестіктің Жеткізушілері мен Мердігерлері жұмыс жағдайларын қамтамасыз етуге тиіс, қызметкерлер денсаулық сақтау және еңбек қауіпсіздігі жөніндегі ақпаратпен танысуға және тиісті дайындықтан өтуге, оның ішінде өрт қауіпсіздігі, радиациялық қауіпсіздік, химиялық заттармен және жабдықтармен дұрыс жұмыс істеу және төтенше жағдайлар мен алғашқы көмек көрсетуге дайындық бойынша дайындықтан өтуге тиіс.
   3. Серіктестіктің Жеткізушілері мен Мердігерлерінің қызметкерлері үшін жазатайым оқиғаларға/жарақаттарға немесе кәсіптік ауруларға әкеп соғуы мүмкін ықтимал тәуекелдер тиісті алдын алу шараларын (мысалы, жобалау, инжиниринг, әкімшілік бақылау, профилактикалық қызмет көрсету, еңбек қауіпсіздігін қамтамасыз ету жөніндегі рәсімдер, ағымдағы қауіпсіздік жөніндегі тренингтер, сондай-ақ жеке қорғаныш құралдарымен жарақтандыру) қабылдау арқылы бағалануға және бақылануға тиіс.
   4. Серіктестіктің Жеткізушілері мен Мердігерлері жұмыстардың қауіпті түрлеріне тән факторларды барынша азайту мақсатында жазатайым оқиғалар мен жарақаттардан келтірілетін зардаптарды, нұқсанды, сондай-ақ әлеуметтік-психологиялық ауруларды болғызбау немесе жою жөнінде адекватты шаралар қолдануға міндетті. Серіктестіктің Жеткізушілері мен Мердігерлері өз қызметкерлеріне қосымша ақысыз тиісті жеке қорғаныс құралдарын беруі керек. Дене жарақатына әкеп соққан кез келген оқиға немесе жазатайым оқиға, сондай-ақ әлеуметтік-психологиялық аурулар құжат түрінде ресімделіп, Серіктестіктің Жеткізушісінің/ Мердігерінің жоғары басшылығының назарына жеткізілуге тиіс.
   5. Серіктестік өз қызметкерлерінің қауіпсіздігін қамтамасыз ету үшін Серіктестіктегі қауіпсіздікті үздіксіз жақсарту бойынша белсенді жұмыс жүргізеді және бұл туралы өзінің іскерлік серіктестерін міндеттейді. Өндірістік алаңдарда жұмыстарды орындау кезінде Серіктестіктің Жеткізушілері мен Мердігерлері еңбекті қорғау және қауіпсіздік техникасы бойынша жоғары стандарттарды сақтайды, авариялық жағдайдың туындағаны туралы дереу хабарлауға жауапты болады.
2. **ҚОРШАҒАН ОРТА**
   1. Серіктестіктің Жеткізушілері мен Мердігерлері қоршаған ортаны сақтауға және олардың табиғи ресурстарға жағымсыз әсерін барынша азайтуға ықпал ететін іс-шараларды енгізуге және/немесе орындауға тиіс.
   2. Серіктестіктің Жеткізушілері мен Мердігерлері шартты орындау кезінде шығарылатын зиянды заттардың көлемін шектейді, сондай-ақ мұндай қалдықтарды жоюды қамтамасыз етеді.
   3. Серіктестіктің Жеткізушілері мен Мердігерлері уытты заттарды пайдаланудың алдын алу жөнінде шаралар қолдануға тиіс. Балама болмаған жағдайда Серіктестіктің Жеткізушілері мен Мердігерлері уытты заттарды қолдануды барынша азайтуға және қауіпсіз жұмыс істеуді және оларды жоюды қамтамасыз етуге тиіс. Шектеулі пайдаланылатын басқа да зиянды заттарға, элементтерге немесе қалдықтарға қатысты Серіктестіктің Жеткізушілері мен Мердігерлері қолданылатын барлық құқықтық нормаларды қатаң сақтауға тиіс.
   4. Серіктестіктің Жеткізушілері мен Мердігерлері табиғатты қорғау технологияларын (мысалы, ластаушы заттарды бақылау, көмірқышқыл газын бөлу), сондай-ақ энергияны үнемдеу және қалдықтарды қайта өңдеу технологияларын дамытуды жүзеге асырады, сондай-ақ олардың қоршаған ортаға теріс әсерін азайтатын логистикалық стратегияларды енгізеді (әсіресе сақтауға, қайта тиеуге және тасымалдауға қатысты).
   5. Серіктестіктің Жеткізушілері мен Мердігерлері қоршаған ортаны қорғау, радиациялық қауіпсіздік, еңбекті қорғау және қауіпсіздік техникасы бойынша критерийлерді қоршаған ортаға теріс әсерді жою немесе азайту, тауарлардың жалпы қызмет ету мерзімі кезінде, өз тауарларын пайдалану сапасын қолдау және/немесе жақсарту кезінде еңбекті қорғау және қауіпсіздік техникасы бойынша өз тауарлары мен қызметтерін дамытуға қосады.
   6. Жеткізуші өз тауарларының осындай тауарларға қолданылатын стандарттар мен нормаларға сәйкес келетінін растауы тиіс.
3. **ДЕРЕКТЕРДІҢ ҚҰПИЯЛЫЛЫҒЫ ЖӘНЕ ҚАУІПСІЗДІГІ**
   1. Серіктестіктің Жеткізушілері мен Мердігерлері Серіктестік, оның серіктестері, іскерлік оқиғалары, келісімшарттары, жобалары, құрылымы, қаржылық жағдайы немесе қызметі туралы кез келген ақпараттың, егер олар оны жария етуге арнайы жазбаша рұқсат алмаған болса, құпиялылығын сақтауға тиіс.
   2. Серіктестіктің жеткізушілері мен мердігерлері клиенттік деректердің сақталуына және қауіпсіздігіне кепілдік беретін, құпия деректердің жайылып кетуіне жол бермейтін жүйелерді пайдалануға тиіс.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Осы Кодекстің талаптары Серіктестіктің Жеткізушілер және Мердігерлермен жасасатын шарттарының ажырамас бөлігін құрайды.**

**Серіктестіктің Жеткізушілері мен Мердігерлері осы құжат арқылы өз қызметкерлерін осы Кодекспен таныстыру міндеттемесін қабылдайды.**

**Мен, осылайша, төменде көрсетілген Мердігердің/Жеткізушінің уәкілетті өкілі бола отырып, осы құжаттың мазмұнын мұқият тексергенімді және түсінгенімді, сондай-ақ осы компанияның осы Кодекске толық сәйкес әрекет ететінін растаймын.**

**Жеткізуші/Мердігер өкілінің аты-жөні:**

**Жеткізушінің/Мердігердің атауы:**

**Күні:**

**Қолы:**